Juan de Mena

Juan de Mena ha’e peteĩ distrito oĩva tetãvore Kordilléra, Paraguái retãme. 

Ha’e tenda oguerekóva recursos naturales het ha iporãva. Avei tenda kokue renda ha yvy he’õha (humedales) oĩháme opaichagua guyra saite.

Avei iporãmbajepéva pe hérava turismo de pesca ha aventura-rã. Arroyos y Esteros ha Juan de Mena ikatu ojehecha karanda’y tuicháva). 

 Superficie 

Ko distrito oguerko ijyvy 965 km², ha 6.403 ava oikóva pype rupi, ãvagui 90% oiko távape. Pe densidad poblacional orekóva ha’e 6,6 ava km². 

 Municipio 

Intendente ko distrito Juan de Mena pegua héra karai Julio César Antúnez Acosta, PLRA, 2006 guive, 2010 peve.

Ko distrito pyahu omba’apóva kokuépe, ha’e umi po distritos ojeiva’ekue umi tenda itujavévagui ary 1990 rupi.

 Economía 

Juan de Mena oguereko viru rehegua hetave kokuépe. Avakuéra tendagua oñotyvéva ha’e avati, mandyju, Mandi'o, takuare’ẽ, petỹ, kumanda, Ka'a, café ha yva. Avei oĩ parralty. Pirajekutúpe oĩ avei tapicha tendagua omba’apóva.

 Población 

Kuaapyrã ome’ẽva Dirección General de Encuestas Estadísticas y Censo rupi jaikuaa Juan de Mena oguerekoha 6.403 ava oikóva pype, hetavehápe oĩ kuimba’e. Hetave avakuéra tendagua oĩ oikóva okaháre.

 Geografía 

Ko distrito Juan de Mena oĩ yvate gotyo tetãvore Kordillérape. Ijyvy ikarape ha hi’yrenda. Oĩ pype ysyryguasukuéra Yhaguy ha Manduvira ha koã tenda jerere oĩ heta karugua, ñu ha yvype guasu, ikatuhápe oñemba’apo kokuépe.

 Limites 

Ko distrito oja ko’ã tendáre:

 Yvate gotyo tetãvore San Pedro. 

 Ñemby gotyo Arroyos y Esteros, San José Obrero, ha Karaguatay. 

 Kuarahy resẽ gotyo tetãvore Ka'aguasu. 

 Kuarahy reike gotyo tetãvore San Pedro, kóvagui Juan de Mena ojei pe ysyryguasu Manduvira rupi.

 Comunicaciones 

Pe Ruta 3 ohasa tetãvore rupi, tavakuéra Emboscada ha Arroyos y Esteros, ha distrito Juan de Mena ykére. Tendakuéra tetãvore Kordilléra peguágui, Juan de Mena año ha’e pe oguereko’ỹva tape hũ, péve rupi ndaiporiguasúi mba’yruguata ava guerahaha. Oĩ mba’yruveve guejyha, ndaha’éiva umi tuichávape guarã. 

 Hidrografía 

thumb |300px|left

Ko tendápe omohe’õ ko’ã ysyry:

 Ysyry Hũ
 Ysyry Peguaho
 Ysyry Andai
 Ysyry Tobatĩry
 Ysyry Mbutuy
 Ysyry Kulantrillo
 Ysyry Hondo

Ha ãva ysyryguasukuéra:

 Ysyryguasu Negro
 Ysyryguasu Manduvira

Karugua (esteros) oĩva:

 Karugua Chipa.
 Karugua Mbutuy
 Karugua Tobatĩry.
 Karugua Pamtel

 Clima 

Ararova ha’e he’õ’ỹva seco ha ndahakúiva, arapytu mbyte 22 °C, michĩve jave 3 °C ha hakuvévo ohupity 40 °C. Okykue aryýpe oguahẽ 1.536 mm, ikatúva ja’e peteĩ jasýpe okyha 153 mm. Jasykuéra sa’iveha oky ha’e jasypoteĩ guive jasypoapy peve. 

 Demografía 

Avakuéra tendagua hetaitereive oĩ oikóva okaraháre, 90% rupi. 

Ogakuéra ojeikoha, 86,04% oĩ okaraháre. 

Indicadores socio demográficos: 

Tendagua omba’apo ãicha: 
 omba’apóva kokue térã mymba rehe, 74,1%. 
 omba’apóva sector terciario, 18,8%. 
 omba’apóva sector secundario, 6,5%. 
 omba’apóva sector primario, 74,4 %.
 Avakuéra ndoguerekóiva 15 ary gueteri, 43,4 %.
 Kuñanguéra imemby, 3,7 mitã.
 Oho’ỹva mbo’ehaópe 8%.

 Colonias habilitadas 

Instituto Nacional de Desarrollo Rural y de la Tierra “INDERT”, ymave Instituto de Bienestar Rural, omoñepyerũ ã colonia:

 Colonia Presbítero Fidel Maíz, ijyvy ha’e 7.388 ha, 17 lotes reheve.

 Colonia Regina Marecos, ijyvy ha’e 2.325 ha, 210 lotes reheve.

 Colonia P.U. Regina Marecos, ijyvy ha’e 42 ha, 217 lotes reheve.

 Colonia Guido Almada, ijyvy ha’e 2.376 ha, 304 lotes reheve. 

 Colonia P.U. Guido Almada, Manzana Chamango, ijyvy ha’e 38 ha, 166 lotes reheve.

 Colonia Guido Almada, Manzana Itanara, ijyvy ha’e 5 ha, 86 lotes reheve.

 Referencias 

 Publicaciones del semanario “Tiempos del mundo”
 Geografía del Paraguay.
 Che Retá Paraguay.
 Datos del la DGEEC.

 Enlaces externos 

 Secretaría Nacional de Turismo. Paraguay

Ñemohenda:Paraguái tava
Ñemohenda:Cordillera